
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinski načelnik

KLASA: 402-07/26-01/8
URBROJ: 2186-21-04-26-2
Sveti Đurđ, 16. rujna 2026.

Na temelju članka 40. Statuta Općine Sveti Đurđ („Službeni vjesnik Varaždinske županije” broj 30/21. i 18/23.), a sukladno Odluci o sufinanciranju troškova prijevoza redovitih učenika srednjih škola u školskoj godini 2026./2027. KLASA: 402-07/26-01/8, URBROJ: 2186-21-04-26-1, od 7.9.2026. godine, općinski načelnik Općine Sveti Đurđ objavljuje

JAVNI POZIV
za prikupljanje zahtjeva za sufinanciranje troškova prijevoza 
učenika srednjih škola u školskoj godini 2026./2027.
 
1. PREDMET JAVNOG POZIVA
Predmet ovog Javnog poziva je prikupljanje zahtjeva za sufinanciranje troškova prijevoza učenika srednjih škola za školsku godinu 2026./2027.
 
2. PRAVO NA DODJELU POTPORE
Pravo na dodjelu financijske potpore za sufinanciranje imaju svi učenici srednjih škola s područja Općine Sveti Đurđ koji ispunjavaju sljedeće uvjete:
· imaju prijavljeno prebivalište ili boravište na području Općine Sveti Đurđ,
· upisani su u programe redovitog obrazovanja u jednoj od srednjih škola s područja Varaždinske, Međimurske i Koprivničko-križevačke županije,
· svakodnevno putuju od adrese u mjestu prebivališta odnosno boravišta do adrese u mjestu škole sredstvima javnog linijskog prijevoza (autobus ili vlak).

3. VISINA POTPORE
Općina Sveti Đurđ sufinancirati će trošak prijevoza učenika srednjih škola u 25% cijene mjesečne karte. 

4. PODNOŠENJE ZAHTJEVA
(1) Zahtjevi za sufinanciranje podnose se na propisanom obrascu (OBRAZAC1), a isti se može i osobno preuzeti u Jedinstvenom upravnom odjelu Općine Sveti Đurđ, Ulica braće Radić 1, Sveti Đurđ, 42233 Sveti Đurđ.
(2) Zahtjevu za sufinanciranje obavezno se prilaže sljedeća dokumentacija:
· potvrda o upisu djeteta u srednju školu za 2026./2027. školsku godinu,
· potvrda o prebivalištu/boravištu djeteta, 
· preslika osobne iskaznice roditelja/skrbnika,
· broj računa IBAN roditelja/skrbnika,
· potvrda da roditelj/skrbnik nema dugovanja s bilo koje osnove prema Općini Sveti Đurđ (potvrdu izdaje Jedinstveni upravni odjel Općine Sveti Đurđ po podnesenom zahtjevu).
(3) Zahtjevi za sufinanciranje podnose se zajedno s gore navedenom dokumentacijom osobno ili na e-mail adresu: info@sveti-djurdj.hr
(4) Svi podnositelji podnošenjem zahtjeva za sufinanciranje daju svoju izričitu suglasnost Općini Sveti Đurđ da može prikupljati, provjeravati i obrađivati osobne podatke navedene u zahtjevu te izjavu da su upoznati da se sukladno Zakonu o provedbi Opće uredbe o zaštiti podataka, navedeni podaci prikupljaju isključivo u svrhu ostvarivanja traženog prava te da se u druge svrhe neće koristiti.

5. TRAJANJE JAVNOG POZIVA
(1) Ovaj Javni poziv objavljuje se na službenim mrežnim stranicama Općine Sveti Đurđ.
(2) Zamolbe na ovaj Javni poziv podnose se u razdoblju od 16.9.2026. do 9.10.2026.

6. OSTVARIVANJE PRAVA
(1) Razmatrati će se samo zaprimljene zamolbe koje u cijelosti udovoljavaju propisanim uvjetima ovog Javnog poziva.
(2) Zakašnjele prijave neće se razmatrati.

Općinski načelnik
Josip Jany

